Pluragrotta

Pluragrotta er et grottesystem som er dannet av elva Pluras underjordiske løp nesten tre kilometer nedover Plurdalen. Systemet ligger tre mil øst for Mo i Rana. På det dypeste er det 131 meter. Inngangen til Pluragrotta er 200 meter fra gården Jordbru.

Pluragrotta er Nord-Europas største vannfylte grottesystem og regnes som det beste grottedykkestedet i Skandinavia. Grotta besøkes av sportsdykkere fra hele verden, deriblant Finland, Tyskland, Australia, Tyrkia, Mexico og USA.Emilie Sofie Olsen: Et unikt naturfenomen som trekker til seg dykkere fra hele verden, Rana Blad, 15. juni 2017

Det har vært dødsulykker i Pluragrotta i 2006, 2014 og 2024.  

Etymologi
Gårdsnavnet Plurheia, som er oppkalt etter elva, har blitt skrevet Prul Hey i 1661 og Prugelhei i 1723. Dette tyder på at elva opprinnelig het *Prula. Det nåværende navnet Plura oppstod mellom 1891 og 1900 ved en ombytting av l og r.

Å prule, betyr «å koke» i ranværingsdialekt. Elva er i strid med mange fosser og stryk, og navnet kan oversettes med en «kokende» eller «sydende» elv.

 Historie 
I løpet av årtusener har vannmassene gravd ut en labyrint av underjordiske grotter i det porøse kalkfjellet og de fleste av grottene er fylt av fjellvann.

Etter oppdemmingen av Kallvatnet i 1966 ble vannføringen redusert fra  m3 til cirka  m3 per minutt, og det ble da mulig å dykke i det underjordiske elveløpet.

Det første kjente dykk i Pluragrotta ble gjort av Svein Grundstrøm og Bjørn Fagertun i 1980.

I 1987 begynte en gruppe norske grottedykkere å utforske grottesystemet og arbeidet deres ble kjent i juni 1997 da NRK sendte et program om grottesystemet i serien Ut i naturen.

Dødsulykker
2006
Onsdag 16. august 2006 omkom den 37 år gamle mannen Ståle Normann Tveitane (f. 25. april 1969) fra Grimstad under dykking i grotten. Han gikk tom for luft etter å ha fått skader på dykkerutstyret underveis.NTB/Heidi Løland-Andersen: - Druknet under rekordforsøk, Fædrelandsvennen, 23. august 2006, kl 7:21, oppdatert 23. november 2011 kl 2:10Person: Ståle Normann Tveitane, Digitalarivet

Om ettermiddagen den 27. august 2006 ble avdøde hentet opp av et team av britiske og norske grottedykkere. Han var liggende 1.300 meter inn i hula, på 110 meters dyp. Sammen med Bjarte Vestøl, fra Kristiansand, hadde han dykket lenger inn enn noen før dem. Det var på veien ut igjen at ulykken skjedde. Både Ståle Tveitane og Vestøl tilhørte Kristiansand dykkerklubb.Roger Marthinsen: – Jeg skulle gjerne vært med og hentet Ståle ut, Rana Blad, 28. august 2006, kl 22:00Omkom, Rana Blad, 18. august 2006 kl 22Svein H. Lian, Roy-Arne Salater: To omkom i grotta hvor Bjarte (55) mistet kameraten i 2006: – Jeg tenker på det hele tiden, TV2 Nyheter, 10. februar 2014 kl 22:!6

2014
Den 6. februar 2014 omkom de to finske dykkerne Jari Mika Tapi Huotarinen (40 år) og Jari Uusimäki (34 år), etter å ha dykket ned til 129 meters dyp, 1400-1500 meter inne i grotta.ANB: To omkom i dykkerulykke , Rana Blad, 7. februar 2014Roger Marthinsen: Forbereder seg på å hente opp døde dykkere, Rana Blad, 7. februar 2014Roger Marthinsen: Ligger på 130 meters dyp, Rana Blad, 7. februar 2014 De hadde vært en del av et dykkerteam på fem personer; de tre andre overlevde. Den ene av de omkomne ble liggende på 129 meters dyp. På vei opp, ble den andre sittende fast på 112 meters dyp.Victor Leeds Høgseth: Dykker 1 satte seg fast - dykker 2 fri for luft, Rana Blad, 11. februar 2014

Den 25. februar 2014 ga britiske redningsmannskaper opp forsøket på å hente de omkomne opp.NTB: Dykkerne i Pluragrotta blir ikke hentet ut, Dagbladet, 25. februar 2014 Hendelsen medførte et midlertidig dykkerforbud i grotta den 26. februar 2014.Arne Forbord: Midlertidig ferdselsforbud, Rana Blad, 26. februar 2014

De to britiske dykkerne John Volanthen og Richard Stanton var begge med i redningsaksjonen, men kom seg aldri ned i grotta på grunn av sikkerhetsaspekter ved operasjonen. Stanton var også med i redningsaksjonen i 2006.Vegard Skorpen: De britiske dykkerne som var med på Pluragrotta-aksjonen ble helter i Thailand, Rana Blad, 3. juli 2018, kl
Senere, i 2018, deltok de to også i redningsaksjonen i Tham Luang-grotten i Chiang Rai i Nord-Thailand, der de berget 12 fotballgutter og deres trener ut av det vannfylte grottesystemet.Anne Stine Sæther, Bjørn Reitzer Johannesen: Dykkerne som fant fotballguttene i Thailand deltok i redningsaksjonen i Pluragrotten, Verdens gang, 4. juli 2018

Den 26. mars 2014 fraktet 17 finske og norske dykkere de døde opp til «vannspeilet» ved 90 meters dyp i en privat organisert redningsaksjon uten å innhente tillatelse først.Roger Marthinsen: Hentet opp de døde dykkerne, Rana Blad, 27. mars 2014

Den ene av de omkomne ble hentet ut ved Steinugleflåget den 28. mars 2014.Arne Forbod: Har hentet ut død dykker, Rana Blad, 28. mars 2014 Den andre ble hentet ut samme sted dagen etter.Roger Marthinsen: Har hentet den siste dykkeren. Aksjonen i Pluragrotta er avsluttet, Rana Blad, 29. mars 2014 

Ferdselsforbudet i grotta ble opphevet 31. mars 2014.Opphever Plura-forbud, Rana Blad, 31. mars 2014

2024
Den 3. april 2024 døde den 33 år gamle Jared Hires fra Florida, USA. Han var daglig leder for den amerikanske utstyrsprodusenten Dive Rite, og sønn av grunnleggerne Lamar og LeeAnn Hires. Han etterlot seg kona Taylor Hires og to barn.Marthe Stoksvik: Amerikansk statsborger døde etter grottedykking i Nordland, VG, 4. april 2024 kl 16:09News Staff: Jared Hires dies tragically on Norway dive, lakecityreporter.com, 4. april 2024

Politiet fikk melding om ulykken kl 15:59, og meldte kl 17:56 at dykkeren var omkommet. Nødetatene var på stedet, en luftambulanse og et AgustaWestland AW101 (Sar Queen) redningshelikopter fra 330-skvadronen. Mannen ble hentet ut av grotta, og det ble startet hjerte– og lungeredning.Kjetil Bortelid Mæland og Edvard R. Ertresvåg: Drukningsulykke i Nordland – person bekreftet omkommet, Nettavisen, 3. april 2024 kl 16:39, oppdatert kl 19:27

Mannen var en del av et følge på ni dykkere som hadde dykket 20–30 meter inn og ned i grotten. Dykkeren fikk trøbbel i en av grottegangene. X-Ray Magazine (grunnlagt 2003) skrev 11. april at årsaken til ulykken var medisinsk. Hires led av anfall av hyperoxia. Loggen fra CCR-kontrolleren viser et plutselig fall fra 25 til 29 meter på mindre enn 20 sekunder etter at dykkingen hadde pågått i 16 minutter.Viktor Leeds Høgseth: Mann omkom etter dykking i Pluragrotta, Rana Blad, 3. april 2024 kl 16:50 
Tord Olander Pedersen og Maiken Johansen: Går ut med navnet: Jared (33) omkom i drukningsulykken i Pluragrotta, Helgelendingen, 5. april 2024 kl 15:04Rosemary E. Lunn: Jared Hires Cause of Death: Medical, Not Machine or Mistake, xray-mag.com, 11. april 2024 kl 00:32

 Visit Plura 
Familien på gården Jordbrua, like ved Pluragrotta, startet 12. desember 2016 dykkesenteret Visit Plura AS for å legge til rette for dykking i grotta. Det er verdens første arktiske grottedykkesenter.Visit Plura AS Org nr 918 543 740 Plurdalsveien 1495, 8615 Skonseng, proff.no, besøkt 10. november 2023

Opplevelsesbedriften drives av Ina Therese Trælnes fra Mo i Rana og ektemannen Jani Santala fra Finland. Ina sa opp sin faste jobb som sykepleier 1. august 2019 for å bygge opp bedriften.Ina Therese Trælnes ble årets nykomling, dykking.no, 8. desember 2020

Santala hadde i 2019 mer enn 3.000 grottedykk bak seg og gjør 150 sertifiseringer i året. Han kjører kurs på fulltid og er sannsynligvis den dykkeren som gjør flest dykk i året, ca. 360.

 Grottebryllup og verdensrekord 
mini|Brudeparet under vielsen.
Den 10. august 2019 giftet Ina og Jani seg inne i luftkammeret i grotta. Vielsen fant sted 450 meter inne i grotta, og på det dypeste er det omtrent 32 meter. En tusen meter fiberoptisk kabel filmet bryllupet så alle også fikk se det utendørs på storskjerm.

Dermed ble det satt verdensrekord i Pluragrotta. Teksten i Guinness rekordbok lyder:



Rekorden nådde medier og dykkemagasiner over hele verden. TV2 viste bryllupet på nyhetene, og bryllupet ble også streamet live på YouTube.

 Filmer spilt inn i Plura 
Det har blitt spilt inn flere filmer i og rundt Pluragrotta.

Den 27. januar 2016 hadde dokumentarfilmen Diving Into The Unknown premiere, både i Helsinki og Sveits. Filmen beskriver den private redningsaksjonen i mars 2014.

I november 2018 kom den 11. minutter lange filmen Dive Odyssey - A meditative journey into the depths of water - and mind. Filmen er regissert av Janne Kasperi Suhonen, og byr på scener fra Ojamo i Finland og Plura i Norge.Dive Odyssey - A meditative journey into the depths of water - and mind, YouTube, 28. november 2018Se spektakulære «Dive Odyssey», dykking.no, 17. mai 2020, opprinnelig publisert 29. august 2019 

Dokumentarfilmen A tale of the sleeping giant hadde kinopremiere 3. desember 2021.

 Se også 
Jordbrugrotta

 Referanser 

Kategori:Grotter i Rana
Kategori:Plurdalen